
ДО
ОБЩИНСКИ СЪВЕТ
БУРГАС

Д О К Л А Д Н А  З А П И С К А

ОТ СТАНИМИР АПОСТОЛОВ 
ЗАМ. -КМЕТ „ФИНАНСИ, БЮДЖЕТ, ИКОНОМИКА 
И МОРСКО ДЕЛО“

ОТНОСНО: Даване на съгласие за за участие на лечебните заведения-търговски дружества, собственост на Община Бургас в Сдружение с нестопанска цел „Клъстер „Здраве и грижа“ 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
С решение, прието по т. 6 от проведеното на 28.01.2025 г. заседание на (Протокол № 19) Общински съвет Бургас подкрепи инициативата на Община Бургас за създаване на Сдружение с нестопанска цел „Клъстер „Здраве и грижа“.
Създаването на подобна неправителствена организация с нестопанска цел – сдружение - ще позволи от една страна разширяване внедряването на иновациите и дигиталните технологии в здравеопазването, а от друга страна да подкрепи обединяване на усилията на по-голяма част от лечебните заведения – за болнична и извънболнична помощ на територията на област Бургас за постигане на по-оптимален ефект от синергията между основните „играчи“ в сферата на здравеопазването, здравната и медицинска наука, и публичните власти.
Сдружение „Клъстер „Здраве и грижа“ ще обедини целите и приоритетите на лечебните заведения, местната власт, университетите в обща визия за развитието на Бургас, като здравен хъб с много широки и разнообразни възможности за разширяване и надграждане на общия потенциал. 
Участието на общинските лечебни заведения – търговски дружества е целесъобразно с оглед осигуряването на по-широки възможности за тяхното развитие, за разширяването на дейността им, както и за промотиране на техните възможности за диагностика и лечение. Създаването на подобна неправителствена организация ще бъде от огромно значение за развитие на съвременна медицина не само в Югоизточния регион, но и на национално ниво чрез отварянето на медицината към по-модерни и иновативни, вкл. дигитални решения и инициативи, като по този начин ще подпомогне и приоритетите, заложени в Програмата за демографско развитие на Бургас за постигане на по-добро качество на живот в Общината. 
В тази връзка на учредителното събрание на Сдружението ще бъдат поканени представители на “Диагностично-консултативен център едно - Бургас „ЕООД, „Диагностично - Консултативен Център II-Бургас“ ЕООД, „Медицински център 1 - Бургас“ ЕООД, „Медицински център II- Бургас“ ЕООД, „Комплексен онкологичен център - Бургас“ ЕООД, „Център за психично здраве проф. д-р Иван Темков –Бургас“ ЕООД, „Многопрофилна болница за активно лечение на детски болести „Света Анастасия““ ЕООД и „ Специализирана болница за активно лечение на пневмо-фтизиатрични заболявания – Бургас“ ЕООД . За да сключат станат съучредители на Сдружение Клъстер „Здраве и грижа“ общинските еднолични търговски дружества следва да получат съгласие от Общински съвет – Бургас. 
Съгласно чл. 33, ал. 2, т. 3 от одобрения проект на Устав на Сдружението «Членовете на сдружението правят задължителна встъпителна имуществена и ежегодни вноски за постигане целите на Сдружението, както следва:
……
за регистрирани дружества с ограничена отговорност (ЕООД или ООД) – 250 (двеста и петдесет) лева.»
Определената дата за провеждане на учредителното събрание е 28.03.2025 г. и това обуславя искането за предварително изпълнение на взетите решения.
Ето защо, на основание чл.21, ал.1, т.15 от ЗМСМА, чл. 12, ал. 1, т. 6 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от община Бургас, предлагам Общински съвет - Бургас да вземе следните:

РЕШЕНИЯ:
1. Дава съгласие “Диагностично-консултативен център ЕДНО - Бургас„ ЕООД, „Диагностично - Консултативен Център II-Бургас“ ЕООД, „Медицински център 1 - Бургас“ ЕООД, „Медицински център II- Бургас“ ЕООД, „Комплексен онкологичен център - Бургас“ ЕООД, „Център за психично здраве проф. д-р Иван Темков –Бургас“ ЕООД, „Многопрофилна болница за активно лечение на детски болести „Света Анастасия““ ЕООД и „ Специализирана болница за активно лечение на пневмо-фтизиатрични заболявания – Бургас“ ЕООД да участват в учредяване на Сдружение „Клъстер Здраве и грижа“ при условията на одобрения от Общински съвет - Бургас устав.

2. Определя размер на участието на  “Диагностично-консултативен център ЕДНО - Бургас „ ЕООД, „Диагностично - Консултативен Център II-Бургас“ ЕООД, „Медицински център 1 - Бургас“ ЕООД, „Медицински център II- Бургас“ ЕООД, „Комплексен онкологичен център - Бургас“ ЕООД, „Център за психично здраве проф. д-р Иван Темков –Бургас“ ЕООД, „Многопрофилна болница за активно лечение на детски болести „Света Анастасия““ ЕООД и „ Специализирана болница за активно лечение на пневмо-фтизиатрични заболявания – Бургас“ ЕООД  в  Сдружение „Клъстер Здраве и грижа“, съгласно одобрения от Общински съвет Бургас устав, както следва- 250 лева встъпителна вноски и 250 лева ежегодна вноска.

3. Дава съгласие управителите на “Диагностично-консултативен център ЕДНО - Бургас „ЕООД, „Диагностично - Консултативен Център II-Бургас“ ЕООД, „Медицински център 1 - Бургас“ ЕООД, „Медицински център II- Бургас“ ЕООД, „Комплексен онкологичен център - Бургас“ ЕООД, „Център за психично здраве проф. д-р Иван Темков –Бургас“ ЕООД, „Многопрофилна болница за активно лечение на детски болести „Света Анастасия““ ЕООД и „Специализирана болница за активно лечение на пневмо-фтизиатрични заболявания – Бургас“ ЕООД да подадат необходимите документи и да подпишат учредителните документи на Сдружение „Клъстер Здраве и грижа“, съгласно одобрения от Общински съвет – Бургас, устав на Сдружението.
4. На основание чл. 60 ал. 1 от Административнопроцесуалния кодекс, допуска предварително изпълнение на решенията по т. 1, т. 2 и  т. 3.

С уважение:
СТАНИМИР АПОСТОЛОВ
Зам.-кмет „Финанси, бюджет, икономика и морско дело“

